text: Syd- og sønderjyder elsker sommerhuse på hjul
  17 august 2017 kl. 21.02
  Campingbranchen oplever en kæmpe stigning i salget af autocampere. Det er især børnefamilier og ældre på vej på pension, der er vilde med den type ferier.
  Salget af autocampere er steget 68 procent i forhold til 2016 ifølge campingbranchen. Det betyder, at salget nu er på samme niveau, som det var, før finanskrisen ramte.
  Niels Brændekilde, der sælger autocampere ved Jels, fortæller, at han har solgt 31 autocampere i år, og han regner med, at han kan nå at sælge 15 mere, inden året er omme. Det tal så noget anderledes ud for 2016, hvor han solgte 19 autocampere.
  Se indslaget i toppen af artiklen.
  